[{"text_idx": "#000001", "text": "Drwy gydol ei gyrfa mae Gayle wedi ymgysylltu\u2019n weithredol a\u0302 dysgu proffesiynol ac mae\u2019r dysgu hwn wedi datblygu ei angerdd o fewn addysg e.e. lles, llais y disgybl, addysgeg y cyfnod sylfaen, addysg Gymraeg ar draws sectorau ac yn arbennig arweinyddiaeth."}, {"text_idx": "#000002", "text": "Mae Gayle wedi cael cyfleoedd i ymweld a\u0302 Sweden, ymweliad a atgyfnerthodd ei hangerdd am gyfleoedd o safon i\u2019r disgyblion ieuengaf a dysgu yn yr awyr agored. Ymwelodd hefyd a\u0302 Zambia trwy brosiect partneriaeth a\u0302 Phrifysgol Abertawe a chanfod bod dyheadau a llawenydd y disgyblion a\u2019r athrawon, mewn amgylchiadau mor heriol, yn ysbrydoledig."}, {"text_idx": "#000003", "text": "\u201cDod yn Gydymaith yw un o uchafbwyntiau fy ngyrfa gan ei fod yn rhoi cyfle i mi weithio gydag arweinwyr eraill ledled Cymru, a dysgu ganddynt, wrth ymgysylltu a\u0302 dysgu newydd a chefnogi newid."}, {"text_idx": "#000004", "text": "Rwy\u2019n gobeithio rhannu\u2019r cyfleoedd a roddir i mi gyda chydweithwyr a gallu annog darpar arweinwyr ifanc ac athrawon i gymryd rhan weithredol mewn ymchwil a dysgu proffesiynol er mwyn iddynt allu datblygu\u2019r sgiliau a\u2019r priodoleddau sydd eu hangen i sicrhau bod plant a disgyblion yng Nghymru yn cael y cyfleoedd gorau.\u201d"}, {"text_idx": "#000005", "text": "Mae Gayle yn briod ac mae ganddi ddau o blant sydd wedi tyfu i fyny, dau gi cath a fan gwersylla. Mae Gayle yn mwynhau treulio amser gyda\u2019i theulu a ffrindiau ac mae\u2019n hapusaf pan mae ar lan y mo\u0302r."}]